**Ministru kabineta noteikumu projekta "Grozījumi Ministru kabineta 2015. gada 29. septembra noteikumos Nr.542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un**

**militārās aviācijas poligonu darbības drošībai potenciāli**

**bīstamus objektus un veic to uzskaiti”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta " Grozījumi Ministru kabineta 2015. gada 29. septembra noteikumos Nr.542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti”” (turpmāk – projekts) mērķis ir nodrošināt noteikumos minēto novadu nosaukumu atbilstību jaunajā Administratīvo teritoriju un apdzīvoto vietu likumā noteiktajam administratīvi teritoriālajam iedalījumam.  Ministru kabineta noteikumi stājas spēkā 2021. gada 1. jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts ir sagatavots pēc Aizsardzības ministrijas iniciatīvas, ņemot vērā izmaiņas administratīvi teritoriālā iedalījumā atbilstoši jaunajā Administratīvo teritoriju un apdzīvoto vietu likumā noteiktajam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 23. jūnijā ir stājies spēkā jauns Administratīvo teritoriju un apdzīvoto vietu likums. Likums nosaka administratīvo teritoriju un novadu teritoriālā iedalījuma vienību izveidošanas, uzskaites, robežu grozīšanas un administratīvā centra noteikšanas nosacījumus un kārtību, kā arī apdzīvotās vietas statusa noteikšanas, apdzīvoto vietu uzskaites kārtību un institūciju kompetenci šajos jautājumos.  Ņemot vērā, ka Administratīvi teritoriālās reformas ietvaros ir mainījies administratīvi teritoriālais iedalījums, būtu nepieciešams Ministru kabineta 2015. gada 29. septembra noteikumos Nr.542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti” (turpmāk – noteikumi Nr. 542) precizēt novadu nosaukumus.  Noteikumos Nr. 542 ir nepieciešams veikt šādus grozījumus:   1. 2.1. apakšpunktā aizstāt vārdus “Ķeguma novads” ar vārdiem “Ogres novads”. 2. 2.2. apakšpunktā aizstāt vārdus “Ādažu novads” ar vārdiem “Ādažu novads, Ādažu pagasts” un vārdus “Sējas novads” ar vārdiem “Saulkrastu novads, Sējas pagasts”. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes, pašvaldības, juridiskas un fiziskas personas, kas būvē, ierīko vai izvieto potenciāli bīstamo objektu (izņemot esošās būves, kuras plānots iekonservēt, atjaunot vai pārbūvēt, nemainot būves apjomu) noteikumu Nr. 542 1. un 2. pielikumā norādītajās teritorijās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts nerada fiziskai vai juridiskai personai jaunas izmaksas, lai nodrošinātu tajā paredzēto prasību izpildi, jo projekts nenoteic šādas prasības. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netika nodrošināta, jo noteikumu  projekts neierobežo un nesašaurina personu tiesības.  Noteikumos tiek veikti tikai tehniskie grozījumi (precizēti novadu nosaukumi), ņemot vērā jaunajā Administratīvo teritoriju un apdzīvoto vietu likumā noteikto administratīvi teritoriālo iedalījumu. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildei jaunu institūciju izveide, esošu institūciju likvidācija vai reorganizācija nav paredzēta. Projekts neietekmē pārvaldes funkcijas un institucionālo struktūru, kā arī projekts neietekmē pārvaldes cilvēkresursus. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

Vera Solovjova, 67335095

vera.solovjova@mod.gov.lv